Resep: Oorskietskaapboud-pizza - Jou Gesin | Solidariteit WêreldJou Gesin | Solidariteit Wêreld
Tuis › Artikels › Resep: Oorskietskaapboud-pizza
Donderdag, Januarie 11th, 2018
Die lekkerste ding van Januarie is al die oorskiet feesvleis in die vrieskas.
Hierdie pizza werk baie goed met skaap- of varkboud.
Verhit die oond tot 220 grade Celcius.
200 gram gerasperde Mozarella-kaas
Jy kan pizzadeeg by die winkel koop of sommer hierdie vinnige resep probeer.
1 teelepel droë gis
¾ koppie louwarm water
2 koppies koekmeelblom
Hierdie bestanddele sal een pizza maak, maar die bestanddele kan verdubbel word vir meer pizzas. Die deeg vries ook baie goed om op ʼn ander aand te gebruik.
Meng al vier bestanddele saam en knie met ʼn menger se deeghaak of met jou hande. Plaas in ʼn bak en laat rus met ʼn kombuislap oor vir ongeveer 2 ure.
Party mense verkies ʼn dun pizzakors. Laat dan net baie minder rystyd toe.
Die pizzadeeg sal genoeg wees vir ʼn mediumgrootte pan pizza.
Ek is dol oor Ina Paarman se gebottelde tamatiesous vir pizzas of pastas. Andersins kan hierdie maklike sousie vir die pizza aangemaak word:
ʼn Klein blikkie tamaties, opgesny, of heel tamaties
Tamatiepasta (klein sakkie)
ʼn Knoffelhuisie, baie fyn opgesny.
2 teelepels balsamiese asyn
Smeer die sous met die agterkant van ʼn lepel oor die pizza se oppervlak.
Ontdooi die oorskietvleis van die skaapboud en vlok in klein stukkies.
Strooi die vleis en mozarellakaas op die pizza, voeg sout, peper en origanum by soos verkies. Bak in die oond vir 15-20 minute of tot goudbruin. Bedien dadelik.